SK
L 3/8
Úradný vestník Európskej únie
5.1.2023
VYKONÁVACIE NARIADENIE KOMISIE (EÚ) 2023/53 zo 4. januára 2023 o povolení prípravku s obsahom Pediococcus acidilactici CNCM I-4622 ako kŕmnej doplnkovej látky pre všetky druhy zvierat (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods.
2, keďže: (1)
V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
(2)
V súlade s článkom 7 ods.
1 nariadenia (ES) č. 1831/2003 bola predložená žiadosť o povolenie prípravku s obsahom Pediococcus acidilactici CNCM I-4622.
K žiadosti boli priložené údaje a doklady vyžadované podľa článku 7 ods.
3 nariadenia (ES) č. 1831/2003.
(3)
Žiadosť sa týka povolenia prípravku s obsahom Pediococcus acidilactici CNCM I-4622 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „technologické doplnkové látky“ a do funkčnej skupiny „regulátory kyslosti“ a „látky slúžiace na zlepšenie hygienického profilu“.
(4)
Európsky úrad pre bezpečnosť potravín (ďalej len „úrad“) v stanovisku z 29. júna 2022 (2) skonštatoval, že prípravok s obsahom Pediococcus acidilactici CNCM I-4622 nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie.
Takisto dospel k záveru, že sa považuje za respiračný senzibilizátor, ktorý nie je dráždivý pre oči/kožu, prípadne za kožný senzibilizátor.
Úrad ďalej konštatoval, že prípravok má potenciál znižovať pH a rast koliformných baktérií v tekutých krmivách.
Zároveň overil správu o metódach analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
(5)
Z posúdenia prípravku s obsahom Pediococcus acidilactici CNCM I-4622 vyplýva, že podmienky povolenia stanovené v článku 5 nariadenia (ES) č. 1831/2003 sú splnené.
Používanie uvedeného prípravku by sa preto malo povoliť.
Komisia sa domnieva, že by sa mali prijať primerané ochranné opatrenia s cieľom zabrániť negatívnym účinkom na zdravie ľudí, zvlášť používateľov doplnkovej látky.
(6)
Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
PRIJALA TOTO NARIADENIE:
Článok 1 1.
Prípravok uvedený v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „regulátory kyslosti“, sa za podmienok stanovených v uvedenej prílohe povoľuje ako doplnková látka vo výžive zvierat. 2.
Prípravok špecifikovaný v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „látky slúžiace na zlepšenie hygienického profilu“, sa za podmienok stanovených v uvedenej prílohe povoľuje ako doplnková látka vo výžive zvierat.
(1) Ú. v.
EÚ L 268, 18.10.2003, s. 29. (2) Vestník EFSA (EFSA Journal) (2022) 20(8):7424.